o
Sinu otsustel võivad olla kaugele ulatuvad tagajärjed.
Täna õpime hindama oma valikuid. Jää meiega.
IGAPÄEVAELURÕÕMUD
Õiged otsused. Olen pannud su ette elu ja surma.
Sina valid. Vali elu, et sina ja su järglased elaksite.
Kui paljud teist on näitud filmi "La vita bella" ("Elu on ilus")?
Peaaegu kõik teist. Kas teate, mis?
See film meenus mulle, kui pikutasin pärastlõunal,
mõeldes, millist sõnumit teiega täna jagada.
Filmis tundub ühele mehele, et tema elul pole väärtust,
kuid siis näitab ingel talle, et paljude inimeste elu oleks
olnud märkimisväärselt halvem, kui teda poleks olemas olnud.
Siin on õppetund meile kõigile. Vahest tundub, et me pole tähtsad,
kuid igaüks mõjutab kellegi teise elu.
Seepärast ütleb salm: Vali elu, et sina ja...
su järglased elaksite. Iga kord, kui teed otsuse,
teed selle ka nende jaoks, kelle elusid sa mõjutad.
Sellest räägime hiljem. On tähtis teha õigeid valikuid,
sest muidu sa kahetsed.
Uus algus ei tähenda seda, et Jumal vibutab võlukepiga su ees
ning ühtäkki on kõik parem, vaid see tähendab, et
sa pöödrud valest eluviisist ning valikutest
tehes paremaid otsuseid, milliseid sa hiljem ei kahetse.
Valikuvõimalus on privileeg, kuid ka suur vastutus.
Mõtle selle üle.
Võid valida, milline su ülejäänud elu saab olema.
Paljud asjad on täielikult Jumala kätes, kuid saame valida, kas
homne päev on meie jaoks hea või halb.
Võime valida, mis suhtumisega me elame.
Kuulsin mehest, kes oli holokausti ajal vangilaagrites.
Neid koheldi uskumatult halvasti.
Ta ütles: "Ühte nad ei saa minu käest röövida, minu head suhtumist,
olukordadest hoolimata." Kui sa vaid otsustad, otsustad...
ükskõik, mis tunne sul on, valida hea suhtumise,
see mõjutab su homset ja ülehomset päeva.
Hea suhtumine on õige otsus, halb suhtumine tobe valik.
Halb suhtumine toob vaid armetu elu.
Maailma kurvim asi on see, kui keegi oma elu lõpul,
näiteks 85-aastasena,
olles palju haige ja viibides peamiselt kodus,
mõtleb päevad läbi vaid sellest, mida ta kahetseb.
Olen tundnud selliseid inimesi. Ma ei kavatse olla selline.
Kahetsemise võib ära hoida, tehes õigeid valikuid.
Kahetsemine on kurvastamist, kurbuse tööd.
Milliseid asju me kahetseme?
Kahetseme seda, mida ütlesime, või mida me ei öelnud.
Neid asju, mida me tegime või ei teinud.
Oleks ma vaid jõudnud talle öelda, kui oluline ta minu jaoks oli.
Kui ma ainult poleks niimoodi öelnud ja neid inimesi solvanud.
Kahetsetakse, kui kulutatakse raha millegi peale,
mis ei toonud head.
Nüüd ollakse võlgu asjade eest, mille asukohta isegi ei teata.
"Kui ma ainult poleks seda raha ära kulutanud." tundub koormana.
Kui ma vaid poleks seda teinud.
Kahetseme, et sõime liiga palju lõunasööki või magustoitu.
Võtame näiteks toidu.
Kõik vaatavad inimesi, kes on normaalkaalus,
eriti oma lapsi, küsides: "Kuidas sa püsid nii saledana?"
"Kuna ma ei söö üle."
Osadele ei meeldinud see vastus.
Tahaksid mõelda, et ülekaalul on ka teisi põhjuseid.
On ka vaegusi, nagu hormonaalne ebatasakaal jne.
Kuid olin teatud aastad ülekaaluline,
süüdistades oma ainevahetust ja riiete kokku kuivamist,
kuid ma ei tunnistanud endale, et sõin liiga palju.
Mind aitas enda distsiplineerimise juures see, kui mõistsin,
kui kaua võttis selle valmistamine aega, kui kallis see asi tegelikult on,
kui hea see asi võib välja näha ning see, kui kiiresti seda saab neelata.
Ja läind ta oligi.
Ja siis: Mul on kõht liiga täis. Ma poleks pidanud seda sööma.
Oh, miks ma küll sõin seda!
Lamad voodis: Miks ma sõin seda? Ma poleks pidanud seda sööma.
Kui palju me kahetseme hiljem seda,
et nautisime mõne sekundi jooksul head maitset.
Usun, et kui oleme täis Püha Vaimu,
võiksime end ka nendel hetkedel distsiplineerida.
Te vist veel ei naudi seda jutlust?
Ma ei saa sinna midagi parata, et mul on probleem.
Tead, mis? Vaid tõde vabastab sind.
Aamen?
Kuid see on nii raske. Ära ütle seda.
Jumal ei käsi meil teha midagi, mis on meile liiga raske.
Kui Jumal käsib meil midagi teha, siis me suudame seda. Aamen?
Võid olla kas sõnakuulelik raha, toidu ja oma kõne suhtes, või kahetseda.
Oleks tore, kui saaksin ka muid variante pakkuda,
kuid Jumal ei anna meile rohkem, kui kaks varianti.
Su ees on kaks asja: a) Elu b) Surm.
Kui see tundub segane, siis siin on vastus: vali elu,
et sina ja su järglased elaksite.
Kahetsen, et ma ei lõpetanud kooli ära.
Oh, oleksin ma ometi veetnud rohkem aega lastega.
Nüüd on nad suured ja meie suhted pole kuigi soojad.
Kahetsen, et töötasin nii kõvasti, et ei nautinud teekonda.
Kahetsen, et ma ei näinud kogu projekti lõpuni,
sest nüüd näen, kui hea oli tulemus. Oleksin seda näinud,
kui ma poleks ise alla andnud. Palun teilt täna:
palun saa aru, et kõik sinu tehtud valikud mõjutavad sind
ja ka teisi inimesi su ümber.
Vahest maksame hirmsat raha mingi meelelahutuse eest,
hetkelise naudingu eest, toites oma tundeid,
kui oleme kaubamajas, on 75 % soodustus,
meie liha ütleb: pean saama selle, pean saama selle...
Ost nõuaks uut krediitkaarti, kuid sul pole eelmiste jaokski raha.
Me ameeriklased ei pea saama kõike, mida me tahame.
Aamen?
Kui austad raha ja õpid Jumalat ootama,
annab Ta sulle rohkem, kui jõuaksid kokku laenata.
Piiblis on mees nimega Geehasi.
Ta muutis oma saatust, tehes ühe halva valiku.
See puudutas raha. Räägin täna rahast.
Rahal on meelevald.
See võib sind viia raskustesse või olla õnnistuseks.
See võib sind Jumala juurest ära viia. Sellepärast tahab Jumal, et
meil oleks kõike külluslikult, kuid et Tema oleks meie nr. 1.
Pead läbima kaks testi: mida sa teed, kui raha pole
ja mida sa teed, kui seda on palju.
Rahatu inimese suhtumine võib olla halb, kuid rikastumine
võib viia isekuseni, enesekesksuseni, ahnuseni.
On hämmastav, mida raha inimestega teeb.
2. Kuningate rmt. 5 ptk. räägib Geehasist,
kelle ees seisis hea võimalus.
Usun, et ka teil kõigil on see hea võimalus ees.
Igaühel teist on imelisi võimalusi elus.
Kuid peab tegema õigeid valikuid elus,
vastasel juhul sulgete te võimalustele ukse.
Siin veidi tausta:
Naaman oli vapper sõjapealik, kuid tal oli pidalitõbi.
Ta kuulis, et prohvet Eliisa võiks ta terveks teha.
Ta reisis Eliisa juurde, Eliisa ütles talle, mida ta
pidi tegema ning ta tervenes. Naaman pakkus Eliisale raha,
et osutada talle tänu.
2. Kuningate rmt. 5:15: "Siis ta läks tagasi jumalamehe juurde,
tema ja kogu ta saatjaskond; ta tuli ja astus tema ette ning ütles:
Vaata, nüüd ma tean, et kogu maailmas ei ole Jumalat
mujal kui ainult Iisraelis. Võta siis nüüd see tänuand oma sulase käest!"
Aga Eliisa vastas: "Nii tõesti kui elab Issand, kelle ees ma seisan,
ma ei võta mitte." Naaman püüdis teda meelitada
kingitust vastu võtma, kuid ta keeldus.
Mõni mõtleb: mina oleksin kingi vastu võtnud.
Me ei tea, miks ta seda tegi. Võib-olla ta ei tahtnud tänuvõlga.
Ehk tahtis ta teha sõjapealikule selgeks, et ei teeni Jumalat selleks,
et midagi saada, vaid selleks, et anda.
Tal olid kindlasti oma põhjused.
Sõjapealik lahkus, salm 20: "siis mõtles Geehasi,
jumalamehe Eliisa teener: "Vaata, mu isand keeldus võtmast selle
süürlase Naamani käest, mis ta oli toonud.
Nii tõesti kui Issand elab, ma jooksen temale järele
ja võtan ta käest midagi."
Geehasi nägi siin võimalust saada midagi endale.
Ta ei võtnud eeskuju jumalamehe käitumisest, kelle õpipoisiks ta oli.
Ta lasi ahnusel end täita.
On suur viga himustada või võtta midagi, mis pole sinu jaoks.
Kas kuulsite?
On suur viga võtta midagi, mis pole sinu jaoks.
"Ja Geehasi tõttas Naamanile järele.
Kui Naaman nägi teda enesele järele jooksvat, siis astus ta vankrist temale
vastu ja küsis: "Kas kõik on hästi?"
Ta vastas: "Hästi. Mu isand läkitas mind ütlema...," algab valetamine.
Efraimi mäestikust kaks noort meest prohvetijüngreist. Anna neile talent
hõbedat ja kaks pidurüüd!" On alles lugu.
"Ja Naaman ütles: "Ole hea, võta kaks talenti!" Ja ta käis temale
peale ning sidus kaks talenti hõbedat kahte kukrusse ja andis need
koos kahe pidurüüga kahe pidurüüga oma kahe teenri kätte,
et nad kannaksid neid Geehasi ees.
Aga kui Geehasi jõudis künkale, siis ta võttis need nende käest
ja pani kotta hoiule; siis saatis ta mehed minema ja need läksid ära.
Ja ta läks sisse ning astus oma isanda juurde. Ja Eliisa küsis temalt:
"Kust sa tuled, Geehasi?" Ja ta vastas: "Su sulane pole käinud ei siin ega seal."
Aga Eliisa ütles: "Kas mu süda ei käinud koos sinuga.."
Kui sageli püüame Jumalale valetada.
Ta ütleb: "Ma näen kõike, mida teed, kuulen kõike, mida räägid,
sa ei või Minu eest kuhugi põgeneda." Millal ükskord õpime,
et elame kõikenägeva silma ees?
Oleks parem elada salaja sellist elu, mida käsime teistel elada,
mitte oodates teistelt seda, milleni me ise salajas ei küündi.
Sain suure ilmutuse, kui mõistsin,
et Jumal näeb kõike.
Jumal kuuleb kõike.
Me peaksime Temale elama, mitte püüdma teistele muljet avaldada.
"Aga Eliisa ütles: "Kas mu süda ei käinud koos sinuga,
kui mees pöördus oma vankrist sulle vastu?
Kas nüüd on aeg võtta hõbedat ja hankida riideid, õlipuuaedu
ja viinamägesid, lambaid, kitsi ja veiseid, sulaseid ja teenijaid?
Sellepärast jääb Naamani pidalitõbi igavesti sinu ja su soo külge."
Ja Geehasi läks ta juurest välja, olles pidalitõvest valge nagu lumi."
Huvitav, kui mitu korda oma elu jooksul kahetses Geehasi,
mõeldes sellele, milline mees ta oleks võinud olla,
kui ta oleks teinud parema valiku?
Meil on vist täna üks tõsine koosolek,
kuid see pole tingimata halb.
Alati ei pea olema naerupahvatusi, hüüdmist,
naeru ja kihistamist.
Vahest tuleb muutuda tõsiseks ja mõelda, kuidas oma elu elada.
Olete Jumala esindajad maa peal.
Piibel ütleb seda. Oleme Jumalan esindajad,
Tema tõmbab inimesi meie kaudu enda juurde.
Te olete Jeesuse käed ja jalad,
Jeesuse suu ja silmad. Kui nimetad end kristlaseks,
esindad Jumalat. Peame otsustama, öelge: "Otsustama."
Peame otsustama, et elame eeskujulikku elu.
Peame otsustama, et teeme kõiges oma parima.
Olen kuulnud, et mu õpetus on toonud kellegi ellu muutuse.
Küsimus polnud vaid jutluse kuulamises, vaid otsuses jätta keskpärasus,
pooliklikkus ja tembutamine,
astudes oma mugavuse tsoonist välja,
tehes kõiges oma parima.
Iga seeme, mida me külvame,
toodab vilja meie eludes. Nii oli ka Geehasiga.
Paljud meie elus olevad probleemid ei tulene Saatanast.
Umbes poole teist rõõmustavad selle üle.
See on vaenlane, see on vaenlane...
Vaevalt et vaenlasel on nii palju meelevalda meie eludes.
Minu Piibel ütleb, et ta on meie jalge all!
Halleluuja! Kui hakkasin tõsiselt koos Jumalaga käima,
kuulsin palju õpetust vaimulikust sõjapidamisest.
Vaimulikel seminaridel õppisin sõitlema, siduma ja vabastama.
Tegin seda kõike.
Ikkagi oli vaenlasel võim.
Lõpuks kainenesin ja küsisin Jumalalt: "Mis on valesti?"
"Vale suhtumine, suur suu, meeled, mis on täis rämpsu,
mässumeelsus, vale suhtumine abikaasasse,
käitud inimestega halvasti, sa ei käi armastuses."
Palvetasin, et mu teenistus kasvaks.
Sõitlen sind, Saatan! Jumal, tahan, et mu teenistus kasvaks.
Mu elus oli suur kutsumine, usun, et ka teie eludes on kutsumine.
Loodetavasti sulle meeldib mu sõnum, peamine on, et saan aidata.
Usun, et osad teist teevad täna otsuse, mis muudavad teie suhtumist.
Jumal ei otsi neid, kes alustavad ja jätavad pooleli,
ega ka mitte suuri jutlustajaid, kes räägivad, kuidas peaks elama,
elades ise kodus nagu sead.
Paljud on kutsutud, kuid vähesed valitud.
Kas teate, miks? Sest väga paljud ei võta vastutust,
et teha seda, mida on vaja teha, valmistudes selle jaoks,
kuidas Jumal tahab neid kasutada.
Aitäh, et jutlustan hästi. Aamen.
Räägin kiiresti rahast. Mul on palju öelda ka muudel teemadel.
Raha ei ole paha, kuid rahaarmastus on paha.
Sa võid öelda, et sul pole seda probleemi.
Kui hea sa oled selle andmises, mida Jumal käsib sul anda?
Kui palju sa omad asju, mida Jumal on käskinud anda?
Kas andsid täna korjanduskarpi kõik, mida Jumal käskis anda?
Ära muretse, me ei tee uut korjandust. Ma lihtsalt küsisin.
Kuid teine korjandus tooks arvatavasti rohkem sisse.
Kui palud, et saaksid palju raha, siis peaks sul olema
aukartlik hirm raha suhtes,
sest raha võib sinuga teha seda, mida sa ise ei usuks.
Luuka 12.
Luuka 12:15
Ja ta ütles neile: "Vaadake ette.." -siin teile alles ülesanne!-
"ja hoiduge igasuguse ahnuse eest,"
- see tähendab teiste vara himustamisest,
ebanormaalsest soovist rikastuda, ahnet tahet saada veel-
sest külluseski ei olene
kellegi elu sellest, mis tal on!"
Ära unusta kunagi, et kui sa ei vali nüüd õieti,
kahetsed seda hiljem. On oluline mõista seda.
Olen näinud vanu inimesi, kes vaid kahetsevad.
Ma ei taha muutuda selliseks, nii et pean praegu õieti otsustama.
Pakume raamatut, mis võib aidata sul otsustada.
Selle nimi on "Any Minute". See on õpetlik raamat,
mis on kirjutatud juturaamatu stiilis. Haara võimalusest kinni.
See aitab sul mõista, et pead kohe tegema valiku.
Ramatu müügitulu läheb meie ülemaailmse teenistuse rahastamiseks.
Miks? Sest tahan sind misjonitöösse kaasata.
Inimesteni jõudmine on meie kõigi ülesanne.
Mitte ainult minu, vaid kõigi ülesanne.
Tahan, et naudiksid ja ka õpiksid sellest romaanist.
Sarah Harperit kannustab elus soov olla kõiges parim.
Taotledes täiuslikkust kaotab ta oma tähelepanu sekundiks
ning tema elu lendab kildudeks.
Kuid mis siis, kui ta võiks saada kõik tagasi?
Joyce Meyeri romaan "Any Minute"
"Any minute" on suurepärane uus romaan.
See paneb sind oma elu uurima
ja paremaid valikuid tegema.
Näed end Sarah Harperi rollis ja teed valikuid,
mis parandavad su elu.
Telli inglise keelne raamat juba täna.
www.joycemeyer.org
Järgmises saates:
Kui oled kaasas, lähed Jumalaga lõpuni.
Kui sa ei anna keskel alla, saad, mida tahad.
Sel aastal saad osaleda armastuse revolutsioonis.
Tihti igatsetakse ärkamist, kuid ma usun, et me vajame
rohkem: revolutsiooni. Peame lõpetama vanadel
meetodite alusel tegutsemise ja alustama Jumala meetoditega.
Kutsun sind vastu võtma ning valmistuma
maailma mõjutama.
Oled meile väga tähtis.
Meie töö ei oleks sõprade ja partneriteta võimalik.
Koos võime toita näljaseid,
riietada vaeseid ning kuulutada rõõmusõnumit.
Saate koduleheküljele võid jätta palvesoove,
tutvuda lisamaterjalidega. vaadata koosolekutekalendrit,
või hakata partneriks, viies Kristuse armastust kõikjale maailma.
Tõlge: Lemme-Getter Bogatkin